Meðalársúrkoma í Mawsynram er 11.873 mm . Ástæða svona mikillar úrkomu á þessu svæði er meðal annars misserisvindar eða monsúnvindar . Síðan má nefna fjallið Wai ‛ ale ‛ ale á eyjunni Kaua ‛ i í Hawaii-eyjaklasanum . Þurrasti staður jarðar er hins vegar gjarnan talinn vera Atacama-eyðimörkin í norður Chile meðfram strönd Kyrrahafsins . Til samanburðar við þessa úrkomumestu og þurrustu staði heims má geta þess að mesta ársúrkoma sem mælst hefur á íslenskri veðurstöð var á Kvískerjum í Öræfum árið 2002 , 4630,4 mm , en ákomumælingar á jöklum benda til mun meiri ársúrkomu þar en í byggð . Mesta mánaðarúrkoma á landinu mældist á Kollaleiru í Reyðarfirði í október 2002 , 971,5 mm , en mesta sólarhringsúrkoma sem mælst hefur á Íslandi kom úr mælinum á Kvískerjum að morgni 10. janúar 2002 , 293,2 mm .